OpenLLM-France/wikimedia huggingface dataset:
# Orde d'Adolf de Nassau

L'Orde d'Adolf de Nassau (en francès: Ordre d'Adolphe de Nassau; en alemany: Militär- und Zivildienst-Orden Adolphs von Nassau) va ser fundat originàriament com un orde de cavalleria del Ducat de Nassau per Adolf de Luxemburg el 1858 en honor del seu homònim i avantpassat, Adolf, comte de Nassau, l'únic membre de la Casa de Nassau en haver estat nomenat rei de Germània i rei dels Romans. Després que el ducat de Nassau va ser annexat per Prússia el 1866 i es va convertir Adolf en Gran Duc de Luxemburg el 1890, va reviure l'orde com un orde de mèrit del Gran Ducat de Luxemburg. El premi reconeix aquelles persones que han realitzat accions meritòries o fets heroics en nom de Luxemburg.

## Graus

Actualment consta de 8 graus, amb dues creus i tres medalles.:
* Gran Creu
* Gran Oficial
* Comandant de la Corona
* Comandant / Creu d'Honor per a senyores
* Oficial de la Corona
* Oficial
* Cavaller de la Corona
* Cavaller.

### Insígnies

* La insígnia de l'orde és una creu d'or, esmaltada en blanc i amb vuit puntes, cadascuna dels quals acaba en una perla d'or. El disc central de la part frontal porta la lletra de l'or "A" en escriptura gòtica coronada per una corona imperial. El conjunt està envoltat per una corona de llorer sobre un fons blau esmaltat on es troba el lema «virtute» inscrit en lletres d'or. A l'altre costat té les inscripcions també en lletres d'or sobre fons blanc esmaltat «1292» (any que Adolf I d'Alemanya va ser coronat com a rei dels Romans]) i «1858» (any de la creació de l'orde per Adolf de Luxemburg, La «divisió militar» mostra dues espases creuades addicionals en el medalló central. Les classes «de la corona» tenen una corona d'or connectat per damunt de la placa.
* La placa de la divisió civil de l'Orde és -per a la Gran Creu- una estrellade plata amb facetes de vuit puntes, o -per a Gran Oficial- una plata amb facetes i la Creu de Malta amb els raigs de plata entre els braços. El disc central és el mateix que a la insígnia. La placa de la divisió militar mostra dues espases creuades addicionals sota el medalló central, amb empunyadures d'or i fulles de plata, i la corresponent insígnia mostra dues espases creuades en or.
* La creu té la mateixa forma però no està esmaltada, i està realitzada d'or llis o plata.
* La medalla té forma rotunda, feta d'or, plata o bronze, i amb el retrat d'Adolf, duc de Nassau representat en ella.
* La cinta de l'orde és blava moaré amb una petita franja ataronjada a cada vora.
Cintes :
| Gran Creu | Gran Oficial | Comandant de la Corona | Comandat / Creu d'Honor per a senyores |
| Oficial de la Corona | Oficial | Cavaller de la Corona | Cavaller |

## Receptors (selecció)

* François Altwies
* Gaston Barbanson
* Stéphane Bern
* Roland Bombardella
* Winston Churchill
* Nicolas Cito
* Pierre Even
* Luc Frieden
* Joseph Gredt
* Emile Krieps
* Guy Lenz
* Aloyse Meyer
* Ernest Mühlen
* Guido Oppenheim
* Lydie Polfer
* Gaston Reinig
* Nico Ries
* Hubert Schumacher
* Jules Vannérus

## Referències

* ↑ «Luxembourg: Civil and Military Order of Merit of Adolph of Nassau» (en anglès). [Consulta: 12 octubre 2015].
# Menjamel escatós

El menjamel escatós (Lichmera squamata) és un ocell de la família dels melifàgids (Meliphagidae).

## Hàbitat i distribució

Habita boscos de Wetar, Romang i Leti, a les illes Petites de la Sonda, illes Tanimbar i Kai.

## Referències

* ↑ «Menjamel escatós». Cercaterm. TERMCAT, Centre de Terminologia. Rev. 22/04/2022(català)
# Casalots (Vilanoveta)

Casalots és el nom d'un paratge del terme municipal de Conca de Dalt, al Pallars Jussà, a l'antic terme d'Hortoneda de la Conca, en territori del poble del Mas de Vilanova.
Està situat a migdia del que fou el centre de Vilanoveta, on hi ha Casa Toà i les restes de l'església de Sant Martí; és al sud-oest de Casa Boer. És un coster a la dreta del riu de Carreu, que pel costat del riu queda acinglerat. En aquest lloc hi havia hagut el vell poble del Mas de Vilanova, amb les restes de l'antiga església de Sant Pere.

## Enllaços externs

* Institut Cartogràfic de Catalunya
Viccionari
# Gegantó Miquelet

El Gegantó Miquelet és un gegantó vinculat a la colla de la Barceloneta, fill d'en Pep Barceló i la Maria la Neta. Representa un corista dels que surten al barri el dia de la segona Pasqua, dins la festa dels Cors Muts. Hi fan pensar tant la vestimenta com les botifarres i més embotits que duu penjats. El nom es va triar en homenatge al patró del barri, sant Miquel.
La iniciativa de construir en Miquelet fou de l'Associació de Geganters, Grallers i Bestiari de la Barceloneta, que volia un gegantó que poguessin portar els més joves. L'encarregaren a l'imatger Xavier Jansana, que el va tenir enllestit el 2006.
El gegantó Miquelet participa en les trobades i cercaviles amb els seus pares, però també el podem veure amb els altres gegantons de la colla, en Ramonet i en Ganxut, i més esporàdicament amb la Torre del Rellotge. Quan no surt és exposat permanentment a la Casa dels Entremesos, al costat de gran part de la imatgeria festiva de Ciutat Vella.

## Referències

* 1 2 3 «Gegantó Miquelet». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Foday Sankoh

Foday Saybana Sankoh va ser el líder del Front Revolucionari Unit, RUF, durant els deu anys que va durar la Guerra civil de Sierra Leone.
Sankoh va néixer al districte de Tonkolili al centre de Sierra Leone. Era fill d'un pare d'ètnia Temne i d'una mare d'ètnia Loko. Va treballar com a càmera, fotògraf i caporal de l'exèrcit. Després de ser expulsat del país, abans d'haver estat un temps a la presó, per criticar el govern, es va unir a una guerrilla de Líbia recolzada per Moammar al-Gaddafi, on va entrenar-se militarment i aprendre a usar armes, a més de conéixer el Charles Taylor, futur aliat de les RUF que també formarà un grup rebel i lluitarà a Libèria.
Després de tornar a Sierra Leone, amb Abu Kanu i Rashid Mansaray van formar el Front Revolucionari Unit (RUF). El 23 de març del 1991, el RUF van llançar el seu primer atac al districte de Kaikahun al nord del país, l'àrea amb més diamants; són de seguida són notícia a causa dels atacs contra civils. El 1999, els acords de Lomé respecte a la guerra civil van crear una comissió parlamentària encarregada dels recursos miners i van estipular que Sankoh la presidís.
# Projector de perfils

El projector de perfils és un instrument de mesura que permet fer mesures quan no és possible utilitzar instruments convencionals, normalment per la diminuta mida de les peces. Mitjançant el projector de perfils s'obté una imatge que amplia en 50, 100 o 200 vegades la mida original. És format essencialment per una pantalla principal amb quadrants (la seva perifèria està dividida en grades, proveïdes també d'un goniòmetre); lents d'augment; i una taula transversal amb un micròmetre, aparell amb una precisió de l'ordre de 5 micres.

## Referències

* ↑ «Projector de perfils». Gran Enciclopèdia Catalana. Barcelona: Grup Enciclopèdia Catalana.
* ↑ Qué es un proyector de perfiles a demaquinasyherramientas.com
* ↑ Com usar un projector de perfils Youtube
* ↑ Proyector de perfiles a tecnimetalsa.es
# Liu Yuan

Liu Yan és el nom dels següents personatges:
* Liu Yuan (Han Zhao), emperador xinès de Han Zhao
* Liu Yuan (boxejador), boxejador xinès que va competir als Jocs Olímpics d'Estiu de 2004
* Liu Yuan (músic), músic modern xinès
* Liu Yuan (polític), polític de la República Popular de la Xina
# Menjamel elegant

El menjamel elegant (Microptilotis cinereifrons) és un ocell de la família dels melifàgids (Meliphagidae).

## Hàbitat i distribució

Habita el boscos i manglars dels sud-est de Nova Guinea.

## Referències

* ↑ «Menjamel elegant». Cercaterm. TERMCAT, Centre de Terminologia. Rev. 22/04/2022(català)
# Casalot de Can Puget

El Casalot de Can Puget és una obra de Manlleu (Osona) inclosa a l'Inventari del Patrimoni Arquitectònic de Catalunya.

## Descripció

Gran casalot construït per la família Puget, molt interessant tant arquitectònicament com constructivament. La imatge d'aquesta casa té una gran dosi de significat per la majoria de manlleuencs. Són importants, a més de la casa pròpiament dita, totes les construccions annexes, la tanca i el jardí, formant tot el conjunt una unitat.
És l'edifici de servei de can Puget.

## Referències

* 1 2 «Casalot de Can Puget». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 març 2019].
# Topologia del límit inferior

En matemàtiques, la topologia del límit inferior, anomenada també topologia de Sorgenfrey, és una topologia definida sobre la recta real. S'anomena recta de Sorgenfrey a l'espai topològic resultant, denotat per $\mathbb {R} _{\ell }$. Aquesta topologia està generada per la base $\beta =\{[a,b)\ :\ a<b\}$ on $a,b$ són nombres reals. L'espai producte $\mathbb {R} _{\ell }\times \mathbb {R} _{\ell }$ s'anomena pla de Sorgenfrey. El nom d'aquests espais és en honor de Robert Sorgenfrey.

## Propietats

* La topologia del límit inferior és una topologia estrictament més fina que la topologia usual (tot obert en $\mathbb {R}$ amb la topologia usual és obert en $\mathbb {R} _{\ell }$, però no al contrari), ja que tot interval obert $(a,b)$ es pot expressar com una unió d'oberts de la topologia de Sorgenfrey:
    $(a,b)=\bigcup _{n\in \mathbb {N} }[a+{(b-a) \over 2n},b)$
* Els intervals de la forma $[a,b)$, $[a,+\infty )$ y $(-\infty ,a)$ són oberts i tancats en la recta de Sorgenfrey. A més a més, els punts són tancats, però no són oberts.
* És un espai totalment disconnex.
* És un espai Hausdorff perfectament normal. Com a conseqüència, també és T$_0$ i T$_1$.
* És ANI i separable, però no és ANII.
* És de Lindelöf i paracompacte, però no és σ-compacte ni localment compacte.
* No és metritzable ja que tot espai metritzable i separable és ANII.
* És un espai de Baire.

## Bibliografia

* Munkres, James; Topology, Prentice Hall; 2ª ed. (29 de diciembre 1999). ISBN 0-13-181629-2
* Steen, Lynn Arthur & Seebach, J. Arthur Jr. (1995), Counterexamples in Topology (Dover reprint of 1978 ed.), Berlin, New York: Springer-Verlag, MR 507446, ISBN 978-0-486-68735-3
* B. Mendelson, Introduction to topology, Dover Publications, New York, 1990.

## Referències

* 1 2 Sapiña, R. «Topologia de Sorgenfrey» (en castellà). Problemas y Ecuaciones. ISSN: 2659-9899 [Consulta: 26 setembre 2019].
* ↑ Llopis, José L. «Axiomes de numerabilitat» (en castellà). Matesfacil. ISSN: 2659-8442 [Consulta: 26 setembre 2019].

## Vegeu també

* Espai topològic
* Espai de Hausdorff
* Espai separable
# Gegantó Pepitu Campanar

El gegantó Pepitu Campanar és una figura de la Vila de Gràcia vinculada a la Colla Gegantera de Gràcia. Representa el campanar de la vila, amb la singularitat que, mentre es belluga, el geganter pot fer sonar la campana que duu incorporada.
La figura va néixer el 1984 com a nan, per fer de reclam de la revista Carrer Gran de Gràcia. El va construir el taller de Can Forés a partir d'uns dibuixos de Miquel Giménez. Uns quants anys més tard, aquesta publicació va desaparèixer i la peça es va cedir a la colla de geganters del barri, que la va presentar el 1998 en forma de nan.
Després d'unes quantes adaptacions, l'11 de desembre de 2004 la figura va ser reestrenada tal com es coneix avui, transformada en el gegantó Pepitu Campanar. La tasca de reconvertir-lo es va encarregar a la constructora Dolors Sans. L'any 2015 s'estrenà una còpia alleugerida i de cavallet no tant estret en el marc de la diada de la Festa Major de Gràcia, el 15 d'agost. La nova figura fou realitzada pel constructor original de la figura, en Xavier Jansana, i també incorporà una franja amb els diferents relleus que representen els signes del zodíac a la seva part mitjana. Durant el moment de l'estrena es presentà també el ball propi dels Gegantons de Gràcia (en Pepitu el Campanar, na Gresca i en Torradet) anomenat "Repic de Festa", compost per en Ricard Ellis i coreografiat pels membres de la colla. Aquest ball fou creat per ballar-lo durant la Festa Major de Gràcia i en d'altres ocasions on participa aquesta figura.
El 15 d'agost de 2018, durant el Matí de Festa Major, s'estrenà un gegantó més petit a semblança d'aquesta figura. Realitzat per Meritxell Campos es convertí en una figura per tal de ser ballada pels membres més petits de la colla. Aquell mateix dia es batejà com a Pepitet.
En Pepitu Campanar surt normalment acompanyat de la resta de figures de la colla gracienca: els Gegants de Gràcia, els Gegantons Torradet i Gresca, el Gegantó Torres i els Capgrossos de Gràcia. Es deixa veure cada any per la Festa Major de Gràcia (del 15 al 21 d'agost), a la trobada gegantera del barri, de periodicitat biennal, dins la primera quinzena de maig dels anys parells i en les trobades on els Geganters de Gràcia en són convidats.

## Referències

* 1 2 3 4 5 6 «Gegantó Pepitu Campanar». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Francesco De Martino

* No s'ha de confondre amb Francesco Martino.
Francesco De Martino (Nàpols, 1907 — 2002) va ser un polític socialista italià.
Va afiliar-se al Partit Socialista Italià el 1945 i va ser membre de la Cambra dels Diputats entre 1948 i 82. Va succeir Pietro Nenni a la secretaria del partit (1964-66) i va ser-ne secretari general entre 1972 i 1976, quan va ser substituït per Bettino Craxi. El 1983 va ser nomenat senador.

## Referències

* ↑ «Francesco De Martino». Gran Enciclopèdia Catalana. Barcelona: Grup Enciclopèdia Catalana.
# Premi literari

El premi literari és un guardó atorgat a un escriptor o a una obra literària després de la decisió d'un jurat. Solen ser de caràcter anual i se'n distingeixen diverses modalitats:
* premis atorgats a un autor (per tota la seva trajectòria), com el Premi Nobel de Literatura, el més prestigiós de tots els guardons
* premis a una obra concreta
* premis per gènere literari (com per exemple premis de novel·la de ciència-ficció, premis de poesia...)
* premis a una obra inèdita
* premis a una obra ja publicada
* premis per a autors novells o joves
* premis on s'ha de postular el mateix autor
Les diverses modalitats es poden combinar, de manera que es pot premiar una primera novel·la inèdita, la trajectòria d'un autor en un sol gènere, etc. Els premis poden constar només d'un símbol o incloure una recompensa econòmica. Quan estan atorgats per una editorial, sovint inclouen la publicació i la promoció de l'obra guanyadora (i de les finalistes si s'escau). Els premis literaris són una marca de prestigi per als escriptors que els reben però sovint reben crítiques d'estar manipulats per qüestions comercials.

## Vegeu també

* Premis de la literatura catalana

## Referències

* ↑ «premi». GEC. [Consulta: 13 gener 2019].
# Olivier Verdon

Olivier Jacques Verdon (5 d'octubre de 1995) és un futbolista professional beninès que juga de defensa central pel Ludogorets Razgrad, cedit pel Deportivo Alavés.

## Enllaços externs

* Olivier Verdon a BDFutbol
* Olivier Verdon, Estadístiques a la lliga francesa a LFP.fr (francès)
* Olivier Verdon a transfermarkt (francès)
* Olivier Verdon, Fitxa a Soccerway
# Liu Yifei

Crystal Liu, nascuda An Feng, més coneguda com a Liu Yifei —劉亦菲 en xinès— (Wuhan, 25 d'agost de 1987) és una actriu i cantant xinoestatunidenca. És coneguda per interpretat el paper de Mulan a l'adaptació de 2020 de la companyia Walt Disney Pictures.
El 16 d'agost de 2019, el seu suport a la policia xinesa durant les manifestacions en favor de la democràcia a Hong Kong van generar una onada de protesta amb una crida al boicot de la futura pel·lícula a Twitter sota l'etiqueta #BoycottMulan.

## Pel·lícula

* 2002: The Story of a Noble Family (TV)
* 2003: Demi-Gods and Semi-Devils (TV)
* 2004: Love of May
* 2004: The Love Winner
* 2005: Chinese Paladin (TV)
* 2006: The Return of the Condor Heroes (TV)
* 2006: Abao's Story
* 2008: The Forbidden Kingdom
* 2010: Love In Disguise
* 2011: White Vengeance
* 2011: A Chinese Ghost Story
* 2012: The Four
* 2012: Assassins
* 2013: The Four II
* 2014: The Four III
* 2014: Outcast
* 2015: The Third Way of Love
* 2015: Night Peacock
* 2016: So Young 2: Never Gone
* 2017:The Chinese Widow
* 2017: Hanson and the Beast
* 2017: Once Upon a Time
* 2020: Mulan

## Referències

* ↑ «Liu Yifey: “Mulán debería ser un referente para las niñas chinas y de todo el mundo”» (en castellà), 04-09-2020. [Consulta: 22 novembre 2020].
* ↑ «The New "Mulan" Is Being Boycotted Because Its Star Spoke In Support Of Hong Kong Police» (en anglès). Buzzfeednews, 16-08-2019 [Consulta: 16 agost 2019].
# Teatre de pantomima de Kaunas

El Teatre de pantomima de Kaunas (en lituà: Kauno pantomims Teatras) és el dedicat a la pantomima teatral a la ciutat de Kaunas, Lituània. El teatre va ser fundat el 1968 pel que va ser el seu director artístic Kestutis Adomaitis (1948-1996). El municipi de Kaunas va contribuir a partir de l'any 2003. És l'únic grup de teatre professional lituà amb un repertori dedicat només a aquest gènere. El teatre fa gires i participa en festivals internacionals en diversos països com: Alemanya, Rússia, Romania, Letònia, Síria, Jordània, la Xina, Moldàvia, Ucraïna, Belarús, Polònia, Dinamarca.

## Enllaços externs

* Web del Teatre de Pantomima de Kaunas Pantomime Theatre web site
# Casalromano

Casalromano és un municipi situat al territori de la província de Màntua, a la regió de la Llombardia, (Itàlia).
Casalromano limita amb els municipis d'Asola, Canneto sull'Oglio, Fiesse, Isola Dovarese i Volongo.
Pertany al municipi la frazione de Fontanella Grazioli.

## Galeria

* Església de Sant Bartomeu
# The Busker

The Busker és un grup de música maltès.
Va ser fundat el 2012 pel guitarrista Dario Genovese i el percussionista Jean Paul Borg. Dos anys més tard, s'hi van unir el baixista David Grech i el saxofonista Sean Meachen. El grup s'inspira principalment en la música dels anys seixanta i de grups com The Beatles i The Beach Boys. El 2017, The Busker va publicar el seu primer àlbum. Genovese va deixar el grup el 2021.
Al principi del 2023, el grup va participar en el Festival de la Cançó d'Eurovisió de Malta, la preselecció maltesa per al Festival d'Eurovisió. The Busker va guanyar la final amb la cançó «Dance (Our Own Party)», que li va permetre representar Malta en el Festival de la Cançó d'Eurovisió 2023, que se celebrarà a la ciutat britànica de Liverpool.

## Referències

* ↑ Azzopardi, Jean Paul. «Meet The New Busker! After Six Challenging Months, Maltese Band Announces Former X-Factor Contestant As New Frontman» (en anglès). Lovin Malta, 11-02-2021. [Consulta: 8 abril 2023].
* ↑ «The Busker: ”Dance (Our Own Party) Is A Funky Tune Mixed With The Busker’s Signature Sound”» (en anglès). ESC Bubble, 26-01-2023. [Consulta: 8 abril 2023].
* ↑ «The Busker wins 'Malta Eurovision Song Contest' 2023» (en anglès). Eurovision.tv, 12-02-2023. [Consulta: 8 abril 2023].
* ↑ «The Busker representará a Malta en Eurovisión 2023 con "Dance (Our Own Party)" tras ganar el MESC 2023» (en castellà). RTVE, 13-02-2023. [Consulta: 8 abril 2023].
# GP Ouest France-Plouay 2011

El GP Ouest France-Plouay 2011, 75a edició del GP Ouest France-Plouay, és una cursa ciclista que es disputà el 28 d'agost de 2011 pels voltants de Plouay, a la Bretanya. Es disputen 13 voltes a un circuit per completar un total de 248,3 km. El recorregut és bàsicament pla, amb algunes petites pujades que hauran de superar.
La cursa fou guanyada per l'eslovè Grega Bole (Lampre-ISD), que s'imposà a l'esprint a l'australià Simon Gerrans (Team Sky) i el francès Thomas Voeckler (Team Europcar).

## Equips participants

Els 18 equips de l'UCI World Tour 2011 són presents a la cursa, així com sis equips continentals professionals: FDJ, Bretagne-Schuller, Cofidis, Team Europcar, Saur-Sojasun i Skil-Shimano.
| Núm. | Codi | Equip |
| 1-9 | THR | Team HTC-High Road |
| 11-19 | GRM | Garmin-Slipstream |
| 21-29 | FDJ | FDJ |
| 31-39 | LAM | Lampre-ISD |
| 41-49 | AST | Astana Qazaqstan Team |
| 51-59 | ALM | AG2R La Mondiale |
| 61-69 | MOV | Movistar Team |
| 71-79 | OLO | Omega Pharma-Lotto |
| 81-89 | BMC | BMC Racing Team |
| 91-99 | KAT | Team Katusha |
| 101-109 | EUS | Euskaltel–Euskadi |
| 111-119 | RAB | Rabobank ProTeam |
| Núm. | Codi | Equip |
| 121-129 | SKY | Team Sky |
| 131-139 | LEO | Leopard Trek |
| 141-149 | LIQ | Liquigas-Cannondale |
| 151-159 | QST | QuickStep Cycling Team |
| 161-169 | VCD | Vacansoleil-DCM |
| 171-179 | RSH | Team RadioShack |
| 181-189 | SBS | Saxo Bank-Sungard |
| 191-199 | BSC | Bretagne-Schuller |
| 201-209 | COF | Cofidis |
| 211-219 | EUC | Team Europcar |
| 221-229 | SAU | Saur-Sojasun |
| 231-239 | SKS | Skil-Shimano |

## Classificació final

| # | Ciclista | Equip | Temps | Punts UCI |
| 1 | Grega Bole | Lampre-ISD | 6h 32' 41" | 80 |
| 2 | Simon Gerrans | Team Sky | m. t. | 60 |
| 3 | Thomas Voeckler | Team Europcar | m. t. | - |
| 4 | Thor Hushovd | Garmin-Cervélo | m. t. | 40 |
| 5 | Giacomo Nizzolo | Leopard Trek | m. t. | 30 |
| 6 | Arnaud Gérard | FDJ | m. t. | - |
| 7 | José Joaquín Rojas | Movistar Team | m. t. | 14 |
| 8 | Fumiyuki Beppu | Team RadioShack | m. t. | 10 |
| 9 | Julien Simon | Saur-Sojasun | m. t. | - |
| 10 | Yoann Offredo | FDJ | m. t. | - |

## Enllaços externs

* Web oficial
# Monocromia

La monocromia descriu les pintures, dibuixos, dissenys o fotografies en un color o en tons d'un sol color. Les imatges que fan servir només tons de gris (amb blanc o negre o sense) s'anomenen en blanc i negre. Tanmateix, des de la terminologia científica, la llum monocromàtica es refereix a la llum visible en una estreta banda de longituds d'ona (llum espectral).

## Usos

Les imatges monocromes normalment es refereixen al negre o tons de gris però poden ser també verdes o sèpia o d'altres colors.
En informàtica la monocromia té dos significats:
* que té un sol color (on i off), també conegut com a imatge binària (binary image)
* que permet tons del color o grayscale.
En l'inici de la fotografia sempre eren monocromes fins a l'arribada de la fotografia en color.

## En física

En física la monocromia es refereix a la radiació electromagnètica d'una sola freqüència. En el sentit físic, cap font de radiació electromagnètica és purament monocromàtica. Fins i tot fonts controlades com el làser operen en un rang de freqüències. En la pràctica, però s'anomenen simplificadament monocromàtiques.

## Referències

* ↑ del grec antic: μονόχρωμος – monochromos “que només té un color”.
* ↑ «monochrome». A: Merriam-Webster Online Dictionary, 2009 [Consulta: 16 octubre 2009].
# Teatre de titelles estatal de Kaunas

El Teatre de titelles estatal de Kaunas (en lituà: Kauno valstybinis lėlių teatras) és un teatre de titelles a la ciutat de Kaunas, a Lituània. El teatre professional va ser establert el 1958.
Cada temporada teatral ofereix vint espectacles de titelles als espectadors, i es representen 4 o 5 obres noves per regla general. Al teatre hi ha dues sales per als espectadors amb 226 i 50 seients a cada una. Un petit museu de personatges de titelles es va establir a les instal·lacions del teatre. El teatre ha realitzat obres en festivals de molts països estrangers.

## Referències

* ↑ «Teatre de Titelles de Kaunas» (en lituà/anglès). [Consulta: 9 octubre 2013].

## Vegeu també

* Teatre musical de Kaunas
# Casalot del Castell

El Casalot del Castell fou una masia del terme municipal de Castellcir, al Moianès.
Les seves restes estan situades al nord del Castell de Castellcir i de l'ermita de Sant Martí de la Roca, davant per davant del castell, en un esperó de roca que es troba a l'altre costat de la petita vall que s'obre al nord del castell. És al sud-est de la Casanova del Castell, a l'esquerra del torrent de la Casanova i al nord-oest de la Font del Castell.

## Enllaços externs

* El Casalot del Castell en el seu entorn, a l'Institut Cartogràfic de Catalunya
# Tomasz Bandrowski

Tomasz Bandrowski (18 de setembre de 1984, Zabrze, Polònia) és un futbolista polonès que juga de volant. També ha jugat com a internacional amb la selecció polonesa en 7 partits.

## Clubs de futbol

| Club | País | Any |
| Energie Cottbus | Alemanya | 2003-2008 |
| Lech Poznań | Polònia | 2008-2011 |
| Jagiellonia Białystok | Polònia | 2012-2014 |
| Jagiellonia II Białystok (cessió) | Polònia | 2013-2014 |

## Enllaços externs

* Tomasz Bandrowski (90minut.pl)